钦定古今图书集成/明伦汇编/官常典/第738卷 > 龚全安
## 钦定古今图书集成/明伦汇编/官常典/第738卷 > 龚全安

按《山阴县志》：“全安，字希宁，其先金华兰谿人。从父可
平戍越，遂为越人，补郡博士弟子。以进士起家，授工
科给事中。在言路能举其职，擢通政司右参议，转左
通政。历官以清谨闻。凡遇奏对，从容详雅，天颜每为
之怡怿，以是频得褒谕。正德己巳，从驾北征，次土木，
驾陷，全安死之。景泰改元，朝廷嘉其忠，遣官谕祭，赠”
嘉议大夫、通政使，录其子廷辉为刑部官。